පාර්ලිමේන්තුව අවට දියවන්නා ඔයේ මෙන්ම බත්තරමුල්ල පාලම් තුන අවට පිහිටි තෙත් බිමේ ජලය අවපැහැගැන්වීම සම්බන්ධයෙන් වහාම පරිසර වාර්තාවක් ලබාදෙන්නැයි පරිසර අමාත්‍ය මහින්ද අමරවීර මධ්‍යම පරිසර අධිකාරියට උපදෙස් ලබාදී තිබෙනවා.විපක්ෂය විසින් පාර්ලිමේන්තුවේදී ප්‍රකාශ කළ පරිදි මේ සඳහා හේතුවී ඇත්තේ මිනිස් මළඅපද්‍රව්‍ය බැහැර කිරීමක්ද යන්න හෝ ඇල්ගී විශේෂයක් වර්ධනය වීමක්ද යන්න පිළිබඳ මෙතෙක් නිශ්චිතව තහවුරු නොවන බවයි අමාත්‍යවරයා ප්‍රකාශ කළේ.කෙසේ වෙතත් මින් පෙර මෙවැනි ආකාරයට දියවන්නාවේ ජලය අවපැහැගැන්වීමක් සිදුවී නොමැති නිසා මේ සම්බන්ධයෙන් තමන් විද්‍යාත්මක විමර්ශන වාර්තාවක් අපේක්ෂා කරන බවද පරිසර අමාත්‍යවරයා පෙන්වා දුන්නා.